**П Р О Т О К О Л**

**№ 18**

гр. Раднево 22.10.2023г.

Днес, 22.10.2023г., в 17:00 часа се проведе Заседание на ОБЩИНСКА ИЗБИРАТЕЛНА КОМИСИЯ Раднево, при предварително обявен

**ДНЕВЕН РЕД :**

1. Организация и технология на компютърна обработка на данните от гласуването, включително от машинното гласуване, при произвеждане на изборите за общински съветници и за кметове на 29 октомври 2023 г.

На заседанието присъстват:

1. Пенка Колева Георгиева - Желева- Председател
2. Павлина Петкова Сербезова - Зам. председател
3. Калина Желязкова Христова - Зам. председател
4. Даниела Иванова Кънева-Дечева - Зам. председател
5. Красимира Иванова Керанова - Зам. председател
6. Даниела Дечева Дечева - Секретар
7. Милица Мирославова Тонева - Член
8. Ваня Петрова Георгиева - Член
9. Петя Димитрова Генчева - Член
10. Дарина Асенова Хаджиева - Динева - Член
11. Паола Павлинова Огнянова - Член

Присъстващите членове на OИК са 11. Налице е кворум и заседанието е редовно.

Заседанието е открито в 17.00 часа и председателствано от Пенка Колева Георгиева – Желева - председател на комисията.

За приемане на дневния ред е необходимо той да бъде гласуван. Съгласно изискванията всички решения, които се вземат от OИК, се гласуват от членовете поименно.

Пенка Колева Георгиева – Желева - Има ли други предложения по дневния ред? Няма.

Така предложеният дневен ред е гласуван, както следва:

 **„За” гласуват:** Пенка Колева Георгиева - Желева, Павлина Петкова Сербезова,

Калина Желязкова Христова, Даниела Иванова Кънева-Дечева, Красимира Иванова Керанова, Даниела Дечева Дечева, Милица Мирославова Тонева, Ваня Петрова Георгиева, Петя Димитрова Генчева, Дарина Асенова Хаджиева - Динева, Паола Павлинова Огнянова

**„Против“** - няма;

**„Въздържал се“** – няма.

По **т. 1** от дневния ред:

Докладва: Пенка Колева Георгиева – Желева. Във връзка с Решение № 2437-МИ/15.09.2023 г. на ЦИК, предлагам да бъде създадена организация и технология на компютърна обработка на данните от гласуването, включително от машинното гласуване, при произвеждане на изборите за общински съветници и за кметове на 29 октомври 2023 г. в Общинска избирателна комисия, Раднево.

След разглеждане на материалите и проведено разискване, Общинска избирателна комисия, Раднево

**РЕШИ:**

Създава следната организация и технология на компютърната обработка на изборните резултати от гласуването, включително от машинното гласуване, при произвеждане на изборите за общински съветници и за кметове на 29 октомври 2023 г.

**1. Обработка на информацията в ОИК**

Към ОИК-Раднево, се организира изчислителен пункт (ИП) за компютърна обработка на изборните резултати. В ИП към ОИК се извършват:

**1.1.** Изчитане и верифициране на данните от СУЕМГ/машината за гласуване/ за целите на визуализацията. В случай, че това е невъзможно за дадено устройство (липсващи носители, неуспешна верификация на електронния подпис, невалиден формат на файла, несъответствие на хеш-а на използвания софтуер и т.н.), за данните от това устройство се изготвя констативен протокол, който се публикува в интернет страницата на ОИК – Раднево. При успешно изчитане, данните се съхраняват, а това се отбелязва в приемо-предавателна разписка (ППР).

**1.2.** Въвеждане на данните от протоколите на СИК, като се осъществява ефективен контрол от СИК и ОИК за тяхната непротиворечивост и пълнота.

**1.3.** Отпечатване в подходяща форма на приемо-предавателна разписка (ППР) между СИК и ОИК, съдържаща данните от въведения протокол и данните за предаващия, приемащия и обработващия протокола. Ако има сработили контроли, се изготвя проект на ППР и заедно с протокола се връщат за коригиране на грешките съвместно с ОИК и после за повторно въвеждане и издаване на ППР. Допуска се ППР и останалите справки да се разпечатват двустранно.

**1.4.** След утвърждаване на ППР (полагане на подписите на СИК, член на ОИК и оператор от ИП) 2 екземпляра от ППР и белият екземпляр от протокола на СИК се връщат в ИП за потвърждение и сканиране на протокола на СИК.

**1.5.** Периодично изготвяне на междинни данни (обобщени и по секции) от обработените протоколи на СИК, които се предоставят на ОИК и се изпращат в изчислителния пункт към ЦИК с електронен подпис.

**1.6.** Подготвяне на данните за протоколите и решенията на ОИК след приемане на всички протоколи от СИК и отпечатването им в подходяща форма, съответстваща на утвърдените книжа.

**1.7.** Изпращане на протоколите на ОИК веднага след подписването им в изчислителния пункт към ЦИК в електронен вид с електронен подпис.

**1.8.** Сканиране на протоколите на СИК и ОИК и изпращане на сканирани екземпляри от протоколите на СИК и ОИК в ЦИК и публикуването им на сайта за резултати от проведени избори, към който има поставени линкове на сайтовете на ЦИК и ОИК.

**2.** Отговорниците на ИП към ОИК най-късно до 23 октомври 2023 г. да:

**2.1.** Инсталират техниката и програмното осигуряване – в съответствие с плана на помещенията, определени за разполагане на ИП към ОИК;

**2.2.** Осъществяват и тестват комуникационните връзки с ЦИК;

**3. Действия в ОИК след приключване на гласуването**

**3.1.** Записващото техническо устройство (ЗТУ) се изчита (ако е налично и формално коректно/подписано) за целите на визуализацията. В случай, че това е невъзможно за дадено устройство (липсващи носители, неуспешна верификация на електронния подпис, невалиден формат на файла, несъответствие на хеш-а на използвания софтуер и т.н.), за данните от това устройство се изготвя констативен протокол, като по един екземпляр от констативните протоколи се предава на Централната избирателна комисия. При успешно изчитане, данните се съхраняват, а това се отбелязва в ППР.

**3.2**. За всеки протокол на СИК се отпечатва отделна приемо-предавателна разписка (ППР) в три еднакви екземпляра или проект на ППР между СИК и ОИК в един екземпляр.

ППР задължително съдържа:

* вид на секционния протокол;
* номера и местонахождението на секцията според протокола на СИК;
* уникалния код на разписката; при всяко разпечатване на разписка с данните от протокол на СИК за разписката се генерира отново уникален код; кодът се записва в системата; две различни разписки, дори и за един и същи протокол на СИК, трябва да имат различни уникални кодове;
* данните по точките от протокола на СИК;
* фабричния номер на протокола на СИК;
* разпределение на действителните гласове по партии, коалиции и независими кандидати, както и гласовете „Не подкрепям никого“ (за ОС);
* разпределение на предпочитанията (преференциите) на кандидатските листи по партии и коалиции (за ОС);
* разпределение на действителните гласове по кандидати (за КО, КК и КР);
* ЕГН (непълно) на оператора, въвел данните, и на приносителя на протокола на СИК, както и места за подписите им и за подпис на член на ОИК.

Операторът разписва трите еднакви екземпляра на проекта на ППР.

**3.3.**При наличие на несъответствия между данните от протокола на СИК и проекта на ППР (не са удовлетворени контроли, ако има такива, тоест част от данните не удовлетворяват определените от ЦИК контролни равенства и/или неравенства, наречени „контрола“), разписката не се потвърждава и данните от нея не участват в сумарните резултати от гласуването. Записът от тази разписка остава със забележка „заличена“. След отстраняване на несъответствията се издава разписка с нов уникален номер.

**3.4.**Ако данните от протокола на СИК удовлетворяват всички контроли, ОИК приема протокола и двете страни (СИК и ОИК) проверяват и подписват ППР.

**3.5.**При наличие на неудовлетворени контроли на данните от секционния протокол представители на СИК и ОИК изясняват причините за това. Общинската избирателна комисия взема решение по приемането на протокола и разписката. Ако има решение за поправки на данни от протокола, данните се въвеждат отново от оператор, издава се нова разписка с нов уникален номер, а предишната се заличава, като записът за нея не се изтрива, но остава със забележка „заличена“.

**3.6.**Представителят на ОИК вписва уникалния номер на приетата разписка върху **трипластовия** протокол на СИК и едва тогава го разпластява.

**3.7.**По един екземпляр от всяка приемо-предавателната разписка на приетите протоколи на СИК се предоставят на представителя на СИК, а другите два екземпляра (за ОИК и за отговорника на ИП към ОИК), заедно с белия екземпляр на секционния протокол, се предават на отговорника на ИП или друг служител в ИП към ОИК.

**3.8.**След получаване на двете подписани ППР и белия екземпляр на протокола на СИК в ИП към ОИК се преминава към действия за потвърждение на протоколите. След като компютърният запис на данните от секционния протокол е потвърден в базата данни, той повече не може да се променя. Задължително поотделно се потвърждават всички приети от ОИК приемо-предавателни разписки.

**3.9**. Сканират се само протоколи с потвърдени ППР. За всеки вид избор всички протоколи, представени за една и съща секция, се сканират в един общ файл. Сканираните протоколи се регистрират в програмната система, като се отбелязва кой оператор е сканирал протокола и кога го е върнал на отговорника на ИП.

**3.10.** Отговорникът на ИП или оператор със съответните права, при възможност различен от сканиралия протокола на СИК, проверява съответствието на ППР и сканирания протокол и при коректност на данните сканираното копие се потвърждава, с което приключва обработката на протокола и той може да участва в обработката на крайните резултати.

**3.11.**Периодично (на всеки астрономически час) отговорникът на ИП към ОИК предоставя на ОИК и изпраща към изчислителния пункт в ЦИК междинни данни (обобщени и по секции) от потвърдените протоколи на СИК, заедно със сканираните протоколи на СИК, посредством електронен подпис. Първото качване на междинни данни да не е по-късно от 23.00 ч.

**3.12.**След приемане на всички постъпили протоколи от СИК отговорникът на ИП към ОИК чрез програмния продукт подготвя сумарните данни за протоколите на ОИК, които се отпечатват във формат, съдържащ реквизитите на протоколите на ОИК, както и данните за решения на ОИК, които се отпечатват във формат, съдържащ реквизитите на решението на ОИК.

**3.13.**Създадената база от данни от протоколите на СИК за съответната ОИК, както и сумарните резултати за изборния район, се записват върху четири броя технически носители: два броя за ЦИК, един за ОИК и един за ОИП. Същите данни чрез комуникационната мрежа се изпращат и в ЦИК. Техническите носители трябва да съдържат и копие от данните от протоколите на всички СИК, експортирани в текстови файл.

**3.14.**Обработените и сканирани протоколи на СИК, заедно с данните на ОИК и сканираните протоколи на ОИК, се изпращат на ЦИК и се публикуват на сайта за резултати от проведени избори, към който има поставени линкове за сайтовете на ЦИК и ОИК. Сканираните екземпляри от протоколите на СИК и ОИК се записват на четири броя технически носители, един за ОИК, един за архив на ИП и два за ЦИК.

**3.15.**В случай на наличие на условия за произвеждане на втори тур в изборите за кмет на община и кмет на кметство, отговорникът на ИП към ОИК извършва необходимата параметризация на базата данни за подготовка на системата за втори тур.

Решението да се обяви незабавно.

Настоящото решение  е обявено по реда на чл.87 ал.2 от ИК и подлежи на обжалване пред ЦИК в тридневен срок от датата на обявяването му.

 Пенка Колева Георгиева – Желева: Колеги, поради изчерпване на дневния ред закривам заседанието.

Заседанието бе закрито в 18.00ч.

ПРЕДСЕДАТЕЛ : ……..……………

/Пенка Колева Георгиева – Желева/

СЕКРЕТАР: ……………..

/Даниела Дечева Дечева/

Зам. председател: ……………………………

/Павлина Петкова Сербезова/

Зам. председател: ……………………………

/Калина Желязкова Христова/

Зам. председател: ……………………………

/Даниела Иванова Кънева-Дечева/

Зам. председател: ……………………………

/Красимира Иванова Керанова/

Член …………………………

/Милица Мирославова Тонева/

Член …………………………

/Ваня Петрова Георгиева/

Член …………………………

/Петя Димитрова Генчева/

Членове …………………………

/Дарина Асенова Хаджиева – Динева/

Членове …………………………

/Паола Павлинова Огнянова/